РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/20-18

20. фебруар 2018. године

Б е о г р а д

ЗАПИСНИК

37. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 20. ФЕБРУАРА 2018. ГОДИНЕ

Седница је почела у 11,10 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Србислав Филиповић, Зоран Красић, Милорад Мирчић, Момо Чолаковић, Милан Лапчевић, Војислав Вујић и Золтан Пек.

Седници је присуствовао и заменик члана Одбора Владимир Маринковић (заменик Милорада Мијатовића).

Седници нису присуствовали чланови Одбора: Душан Бајатовић, Саша Радуловић, Горан Ћирић, нити њихови заменици.

 Пре преласка на гласање о дневном реду, члан Одбора Милорад Мирчић предложио да се из предложеног дневног реда брише тачка 3 – Разно, као непотребна.

На предлог председника Одбора, Одбор је већином гласова (13 „за“, један народни посланик није искористио право да гласа) утврдио следећи:

Д н е в н и р е д:

1. Доношење одлуке о покретању поступка за утврђивање предлога за избор четири члана Републичке комисије за заштиту права у поступцима јавних набавки;
2. Доношење одлуке о образовању Радне групе за спровођење поступка за избор четири члана Републичке комисије за заштиту права у поступцима јавних набавки;

 Пре преласка на рад по утврђеном дневном реду Одбор је већином гласова (10 „за“, три члана Одбора нису искористила право да гласају) усвојио записнике са 34, 35. и 36. седнице Одбора.

**ПРВА ТАЧКА ДНЕВНОГ РЕДА**: **Доношење одлуке о покретању поступка за утврђивање предлога за избор четири члана Републичке комисије за заштиту права у поступцима јавних набавки**

Председник Одбора је обавестила чланове и заменике чланова Одбора да је председник Републичке комисије за заштиту права у поступцима јавних набавки дописом 11 број 02-251/18, од 6. фебруара 2018. године, обавестила Народну скупштини да 1. априла 2018. године истиче мандат члановима Републичке комисије за заштиту права у поступцима јавних набавки: Весни Станковић, Весни Гојковић Милин, Жељку Грошети и Браниславу Цветковићу.

Александра Томић је чланове и заменике чланова подсетила на одредбе Закона о јавним набавкама којима је прописан начин избора чланова Републичке комисије за заштиту права у поступцима јавних набавки.

Како би се што пре обезбедили услови за избор четири нова члана Републичке комисије и тиме омогућио несметан рад Комисије, Одбор је, већином гласова (11 „за“, два члана Одбора нису искористила право да гласају), донео Одлуку о покретању поступка за утврђивање предлога за избор четири члана Републичке комисије за заштиту права у поступцима јавних набавки.

 У дискусији поводом ове тачке дневног реда учествовали су: Зоран Красић и Верољуб Арсић.

**ДРУГА ТАЧКА ДНЕВНОГ РЕДА: Доношење одлуке о образовању Радне групе за спровођење поступка за избор четири члана Републичке комисије за заштиту права у поступцима јавних набавки.**

 На предлог председника, Одбор је већином гласова (11„за“, два уздржана, три члана Одбора нису искористила право да гласају), донео Одлуку о образовању Радне групе за спровођење поступка за избор четири члана Републичке комисије за заштиту права у поступцима јавних набавки у следећем саставу: Верољуб Арсић (председавајући), Милан Лапчевић, Милорад Мијатовић, Горан Ћирић и Горан Ковачевић(чланови).

У дискусији поводом ове тачке дневног реда учествовали су: Милорад Мирчић, Зоран Красић, Верољуб Арсић и Милан Лапчевић.

 Седница је завршена у 12,20 часова.

 Седница је тонски снимана.

 СЕКРЕТАР ОДБОРА ПРЕДСЕДНИК ОДБОРА

 Љиљана Милетић Живковић др Александра Томић